נכון, סלטי בורגול וטבולה כבר השתלטו על בתי הקפה. כולם יודעים, כולם מכירים, אבל כזה, באמת באמת שלא פגשתם.
כוס מיץ גזר (250 מ״ל) – הכי טוב לקנות בקיוסק, בקופיקס זה 5 שקלים!
קלי קלות, באמת.
בורגול הוא חיטה שכבר עברה בישול ראשוני לפני שנגרסה כך שמספיקים מעט מים חמים כדי להחזיר אותו לחיים. בניסוי שעשיתי וההצלחה בו שימחה אותי מאד, גיליתי שאת הבורגול הדק אפשר להחיות אפילו עם נוזלים בטמפרטורת החדר ופשוט לתת לזמן לעשות את שלו. עם בורגול בגריסה בינונית או עבה זה לא יעבוד, לכן חשוב להקפיד על מה שקונים, וזה מצויין תמיד על האריזה או בתפזורת.
ובקיצור – שופכים את מיץ הגזר ישירות על הבורגול.
מוסיפים כף שמן זית ומיץ מחצי לימון, מערבבים היטב ומשאירים כמו שזה למשך חצי שעה.
בהתחלה זה יראה כאילו יש יותר מדי מיץ, אבל לאט לאט הוא יספג עד שמפלס הנוזלים יעלם לגמרי, במקומו תקבלו פתיתי בורגול מתוקים כמו סוכריות בצבע כתום מהפנט. (וכן, זה טעים כבר עכשיו!).
בשלב הזה מערבבים עם מזלג כדי לפורר את הגרגרים.
שקדים, חמוציות, פטרוזיליה ונענע פנימה. אני מתרה בכם – אל תוותרו על שום רכיב, בעיקר לא על הנענע.
ערבוב, מלח לפי הטעם ואתם מסודרים.
הראש שלי כבר עובד שעות נוספות! מיץ סלק, אגוזי לוז וכוסברה? מיץ רימונים ודברים שהולכים עם מיץ רימונים? מיץ תפוחים? קריסטל מנטה? אילתרתם משהו? דווחו.
בורגול גס סופג מים בטמפרטורת החדר, זה פשוט לוקח שעתיים שלוש.
גאוני גאוני גאוני אין מילים בפי……….
הולכת לנסות את זה במיידי.
כמובן שאנסה את זה עם מיץ סלק זה ממש מתבקש.
גל גל גל אתה גאון! ותדע לך שאתמול הכנו קוסקוס עם תועפות של פפריקה מתוקה ודיברנו על כמה שזה יפה לאכול קוסקוס אדום, ואיך צריך לעשות כזה עם בורגול מחר.
חייב לנסות. אבל מאיפה אשיג מיץ גזר בבית?!
נשמע מצויין. שאלה למאותגרי גלוטן…נראה לך שילך טוב עם קינואה מבושלת? איך לעשות כדי שתספוג את המיץ כמו בורגול?
אני לא בטוח, כי ברגע שהיא כבר מבושלת היא מלאה בנוזלים ולא תספוג עוד. אולי אפשר להשרות אותה כמו הבורגול אבל לא ניסיתי אז אני לא יודע אם יעבוד.
פשוט לבשל את הקינואה עם מיץ גזר!
סליחה על השאלת קיטבג, מאיפה משיגים מיץ גזר? קיים בסופרים?
בכל חנות מיצים שסוחטת במקום. אני קניתי בקופיקס והכוס שבתמונה עלתה לי 5 שקלים.
כל מתכון שלך בונבוניירה! אתה הבשלן הכי מקורי שאני מכיר. פשוט אדיר.
אני לא יודעת אם יש לי להשיג פה בורגול דק, אבל אולי פשוט קוסקוס… ועם מיץ סלק, כן, ניסיתי בעבר, עובד נהדר. גם נתקלתי פעם בשימוש במיץ תפוז-גזר.
זה נשמע טעים בטירוף ואני כל כך הולכת (לקנות מיץ גזר ומיד אחר כך) להכין את זה!
אפשר להכין מיץ גזר בבית, גם אם אין מכונת מיצים.
פשוט טוחנים את הגזר בבלנדר או במעבד מזון, וסוחטים דרך בד (אפשר גם דרך מסננת, אבל ייצא קצת פחות טוב).
אפשר להחליף פטרוזיליה בכוסברה??
גאוני!!! עכשיו רק נותר למצוא מיץ גזר באזור המרוחק מדי מתל אביב.
יצא מרענן וטעים שקשה להאמין.
שלום גל, רעיון מבריק,אני אישית לא חסיד של חמוציות בסלטים, אז החלפתי את זה בקצת בצל ירוק ומלפפון, ויצא מעולה, הרעיון של המיץ גזר פשוט אגדי, תודה רבה.
הכנתי, יצא עוד יותר מעולה ממה שדמיינתי שזה ייצא.
תודה על הרעיון ועל המתכון.
היה להיט בארוחה, עוד רעיון מבריק!
נראה סוף הדרך, ממש..
שאלה, מיץ הגזר צריך להיות טרי ? אם אקנה מחר בערב אשמור במקרר, ואכין בערב ראש השנה (יום למחרת) את הבורגול ? הולך ?
ילך. ועוד פתרון אפילו טוב יותר – להכין מראש את הבורגול + מיץ גזר וכל השאר, אבל להוסיף ירוקים רק לפני ההגשה.
כן, להכין את הסלט קומפלט מלבד הירוקים, הוא יכול לחכות במקרר בלי בעייה.
רגע לפני ההגשה פשוט לקצוץ ולהוסיף אותם.
הכמות שיוצאת היא זו שמצולמת בצלחת העמוקה. כתוספת בצד ל8 אנשים הייתי מכפיל כמויות.
קשה לי לנחש בלי לראות, לדעתי שווה לתת לזה את הצ'אנס ומקסימום יקח לו יותר זמן.
ושוב, הכמויות יכולות להשתנות אם משנים רכיבים, מה שרשמתי במתכון מתאים לבורגול דק ויכול להיות שתצטרכי מעט יותר, אבל גם תוספת של מים חמים יעשו את העבודה.
הכנתי להיום בערב, הוא כבר מחכה במקרר אבל חייבת לטעום. חיוך, חיוך גדול. תודה!
שאלה לגבי קינואה (למקרה שזה מה שיש לי במקרה במזווה במקום בורגול) – מישהו ניסה כבר את המתכון עם קינואה? תוהה אם באמת אפשר לבשל את הקינואה פשוט במיץ גזר במקום מים??
יצא טעים ממש!!! :) הוספתי בצל סגול קצוץ קטן, ושילוב של דובדבנים/חמוציות/אוכמניות קצוצים קטן, כדי לתת נגיעות חמוצות-מתוקות בכל ביס. פשוט מעולה. תודה רבה על המתכון.
אושר גדול הסלט הזה. זה מרענן כמו לאכול לימונדה! מכינה אותו שוב ושוב, לפעמים אפילו עם מיץ תפוזים במקום והילדים קוראים לו ״סלט כתום״. תודה!
מרים על משפץ מטבח לבד? שאל אותי כיצד.